Batalla d'Azincourt

A batalla d'Azincourt u batalla d'AgincourtEn a historiografía francesa gosan nombrar a batalla como batalla d'Azincourt, en a historiografía anglosaxona, como batalla d'Agincourt. Manimenos, a batalla s'escaició en Azincourt, que ye un puesto diferent d'Agincourt, con o cual o nombre anglosaxón porta a confusions. estió una batalla escaicita o 25 d'octubre de 1415 en a localidat d'Azincourt (hue en Paso de Calais, Francia), y en a cual luitoron as tropas d'o Reino d'Anglaterra, mandatas por Henrique V d'Anglaterra, contra as tropas d'o Reino de Francia, mandatas por Carlos I de Labrit (qui morió en a batalla) y Chuan II Le Meingre.

Encara que os angleses se trobaban en teoría en inferioridat de condicions (nomás que 6.000 soldatos, contra 36.000 franceses), en fer servir l'arco largo (5.000 d'os angleses yeran arquers) redotoron de raso a los franceses, fendo reblar a la caballería francesa, que tenió 6.000 caballers muertos. O resultau prencipal d'a batalla, dende o punto d'anvista d'a tactica militar, ye que con ella remata a epoca d'as batallas con emplego exclusivo de caballería de traza feudal, fendo aparición as armas que se pueden fer servir a distancia. Antiparte, como consecuencia d'a suya redota, o reino de Francia s'adedicó a millorar en ixa traza d'armas, pasando a emplegar muit poquet dimpués masivament l'artillería, desarrollo tactico d'os arquers.

Ta os angleses, ista batalla ye una batalla muit popular, d'a cual mesmo William Shakespeare en parla, en a suya obra ''Henry V.

 Vinclos externos 

 Referencias 

Categoría:Batallas d'a Guerra d'os Cient Anyos
Categoría:Batallas de 1415
Categoría:Batallas d'Anglaterra
Categoría:Batallas de Francia